θεοι. εδοξεν τηι βουληι και τωι δημωι δημεας ειπεν σωσος επεστατει επειδη κλεοφαντος κλεοφωντος [π]ροαναιρεθεις εις τα ιτωνια τα τε [α]λλα επεμεληθη καλως και δικαιω[ς] και φιλοτιμως περι την αρχην και παρηγγειλεν εν τηι αγοραι μετα κηρυγματ[ος] πορευεσθαι εις τα ιτωνια ασυμβολους αρκεσινεις παντας και ξενους τους ενδημουντας και ελθοντων εις τα ιτωνια επτακοσιων φιλοτιμος γεγενηται περι την πομπην και την θυσια[ν] της θεου και τους ιοντας εις την εορτη[ν] εστιασας λαμπρως και φιλοτιμως ημερας εξ και παρ αυτου αναλωσεν εις τα ιερεια προς τωι εκ της πολεως ελαβε δραχμας πεντακοσιας και το εις τας συμβολας γινομενον δραχμας δισχιλιας πεντακοσιας και τουτο απαν επεδωκεν και αφηκεν ατελεις τους ιοντας των συμβολων περι δη τουτων δεδοχθαι τηι βουληι και τωι δημωι επαινεσαι μεν κλεοφαντο[ν] κλεοφωντος και στεφανωσαι αυτον θαλλου στεφανωι αρετης ενεκα και δικαι[ο]συνης και φιλοτιμιας της εις τον δημον [ει]ναι δε αυτωι ατελειαν και γυναικι και [ε]κγονοις πασων των συμβολων πορευομενοις εις τα ιτωνια και προεδριαν εμ π[α]σι τοις αγωσιν οις τιθησιν η πολις εις δε τον λοιπον χρονον στεφανουν αυτον αει τους αγωνοθετας προ του αγωνος εμ πασι τοις αγωσιν οις τιθησιν η πολις και ιτωνιων τηι πομπηι εν τηι αγοραι [και] αναγορευειν τον κηρυκα ω[ν ενεκα] στεφανουται οπως [αν και οι αλλοι οι αει αποδ]εικνυμεν[οι φιλοτιμως εχωσι --].
Amorgos — Arkesine — 3rd c. BC
 3rd c. BC